ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
14,704 కి తగ్గిన దేశవ్యాప్త క్రియాశీల కేసుల సంఖ్య; 707 తర్వాత 15,000 కంటే తక్కువ
గత 24 గంటల్లో నమోదయిన కొత్త కేసులు 1,259
183.82 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 1.50 కోట్లకు పైగా టీకా డోసులు నిర్వహణ
రోజురోజుకూ తగ్గుతూ వస్తున్న దేశవ్యాప్త కేసుల్లో కీలక ఘట్టం ఆవిష్కృతమైంది. 707 తర్వాత దేశవ్యాప్త క్రియాశీల కేసులు 15,000 కంటే తగ్గి, 14,704 కు దిగివచ్చాయి. మొత్తం పాజిటివ్ కేసుల్లో క్రియాశీల కేసులు 0.03 శాతం. రెండేళ్ల క్రితం, 2020 ఏప్రిల్ 21వ తేదీన 14,759 కేసులు నమోదయ్యాయి.
గత 24 గంటల్లో 1,233 కొత్త కేసులు నమోదయ్యయాయి.
భారతదేశ రికవరీ రేటు 98.75 శాతంగా ఉంది. గత 24 గంటల్లో 1,876 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,87,410 కి పెరిగింది.
గత 24 గంటల్లో మొత్తం 6,24,022 పరీక్షలు చేశారు. దేశవ్యాప్తంగా ఇప్పటివరకు 78.85 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.25 శాతం వద్ద, రోజువారీ పాజిటివిటీ రేటు 0.20 శాతం వద్ద ఉంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 183.82 కోట్ల  డోసులను టీకా కార్యక్రమం అధిగమించింది. 2,19,19,610 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 1.50 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403582
|
|
రెండో డోసు
|
|
9998306
|
|
ముందు జాగ్రత్త డోసు
|
|
4445103
|
|
ఫ్రంట్లైన్ సిబ్బంది
|
|
మొదటి డోసు
|
|
18413039
|
|
రెండో డోసు
|
|
17506270
|
|
ముందు జాగ్రత్త డోసు
|
|
6838374
|
|
12-14 ఏళ్ల వారు
|
|
మొదటి డోసు
|
|
15055291
|
|
15-18 ఏళ్ల వారు
|
|
మొదటి డోసు
|
|
57027194
|
|
రెండో డోసు
|
|
37729295
|
|
18-44 ఏళ్ల వారు
|
|
మొదటి డోసు
|
|
554469705
|
|
రెండో డోసు
|
|
464931719
|
|
45-59 ఏళ్ల వారు
|
|
మొదటి డోసు
|
|
202722920
|
|
రెండో డోసు
|
|
185097617
|
|
60 ఏళ్లు పైబడినవారు
|
|
మొదటి డోసు
|
|
126719220
|
|
రెండో డోసు
|
|
115296186
|
|
ముందు జాగ్రత్త డోసు
|
|
11587922
|
|
ముందు జాగ్రత్త డోసులు
|
|
2,28,71,399
|
|
మొత్తం డోసులు
|
|
1,83,82,41,743
ఆర్థిక మంత్రిత్వ శాఖ
బిహార్లో ఆదాయ పన్ను విభాగం తనిఖీలు
ఇద్దరు ప్రభుత్వ కాంట్రాక్టర్ల కేసుల్లో; బిహార్లోని పుర్నియా, కతిహార్, సహరసాలోని వివిధ ప్రాంతాల్లో ఆదాయ పన్ను అధికారులు ఈనెల 19వ తేదీన తనిఖీలు చేపట్టారు. ఓ పట్టు వ్యాపారి కేసులోనూ భాగల్పూర్లో సోదాలు చేశారు. భారీ స్థాయిలో నల్లధనాన్ని పోగుచేసి, వివిధ అవసరాలకు ఉపయోగిస్తున్నారన్న నిఘా వర్గాల సమాచారం మేరకు ఈ తనిఖీలు జరిగాయి.
సరైన పత్రాలు లేకుండానే ఈ కాంట్రాక్టర్లు కార్మిక, రవాణా, ఇంధన ఖర్చులు చూపించారు. నకిలీ పేర్లతో బ్యాంకు ఖాతాలు సృష్టించి నగదు తీసుకున్నట్లు కూడా తేలింది. సంతకాలున్న ఖాళీ బ్యాంకు చెక్కులు సహా వివిధ పత్రాలను అధికారులు స్వాధీనం చేసుకున్నారు. చేయని ఖర్చులను కూడా పుస్తకాల్లో చూపినట్లు అధికారులు గుర్తించారు. రహస్య ఖాతాల్లో భారీగా డబ్బులు దాచుకుని, వాటినే ఫిక్స్డ్ డిపాజిట్లుగా మార్చి, ప్రభుత్వం నుంచి కాంట్రాక్టులు పొందడానికి హామీలుగా చూపుతున్నట్లు కనుగొన్నారు. ఈ బ్యాంకు ఖాతాల నుంచి భారీ మొత్తాల్లో నగదు తీసిన్నట్లు అధికారులు సోదాల్లో గుర్తించారు. ఆ నగదు ఎందుకు తీసారో సదరు కాంట్రాక్టర్లు వివరించలేకపోయారు. ఆ రహస్య ఖాతాల లావాదేవీలను అధికారులు పరిశీలిస్తున్నారు. ఈ సోదాల్లో రూ.2.4 కోట్లకుపైగా విలువైన నల్లధనం, ఫిక్స్డ్ డిపాజిట్లు, ఆభరణాలను అధికారులు స్వాధీనం చేసుకున్నారు.
పట్టు వ్యాపారి కేసులోనూ అక్రమ సరకు నిల్వలను అధికారులు గుర్తించారు. స్థిరాస్తుల్లో పెట్టుబడి పెట్టిన నల్లధనానికి సంబంధించిన పత్రాలు సహా సుమారు రూ.10 కోట్ల విలువైన ఆస్తులను అధికారులు జప్తు చేశారు. వీటి కచ్చితమైన విలువను గుర్తించి, అటాచ్ చేసే ప్రయత్నాలు మొదలుపెట్టారు. విచారణ ఇంకా కొనసాగుతోంది.
ఆర్థిక మంత్రిత్వ శాఖ
17 రాష్ట్రాలకు రూ.9,871 కోట్ల రెవెన్యూ లోటు గ్రాంట్ విడుదల
ప్రస్తుత ఆర్థిక సంవత్సరంలో మొత్తం రూ.49,355 కోట్ల రెవెన్యూ లోటు గ్రాంట్ రాష్ట్రాలకు విడుదల
ఆర్థిక మంత్రిత్వ శాఖ వ్యయ విభాగం పోస్ట్ డెవల్యూషన్ రెవెన్యూ డెఫిసిట్  గ్రాంట్ 5 వ నెలవారీ వాయిదా 9,871 కోట్లను 9 ఆగష్టు, 2021న రాష్ట్రాలకువిడుదల చేసింది. ఈ వాయిదా విడుదలతో మొత్తం రూ. 49,355 కోట్లు ప్రస్తుత ఆర్థిక సంవత్సరంలో అర్హతున్న రాష్ట్రాలకు పోస్ట్ డెవల్యూషన్ రెవెన్యూ డెఫిసిట్ గ్రాంట్  గా విడుదల చేసినట్టు.
రాష్ట్రాల వారీగా ఈ నెల విడుదలైన గ్రాంట్ వివరాలు, 2021-22లో రాష్ట్రాలకు విడుదల చేసిన మొత్తం పిడిఆర్డి గ్రాంట్ మొత్తం కింద జత చేయడం జరిగింది.
రాజ్యాంగంలోని ఆర్టికల్ 275 ప్రకారం రాష్ట్రాలకు పోస్ట్ డెవల్యూషన్ రెవెన్యూ లోటు గ్రాంట్ ఇచ్చారు. పదిహేనవ ఆర్థిక సంఘం సిఫారసుల ప్రకారం గ్రాంట్లు విడుదలైన తర్వాత రాష్ట్రాల రెవెన్యూ అకౌంట్లలోని లోటును తీర్చడానికి నెలవారీ వాయిదాలలో విడుదల చేయడం జరుగుతోంది. 2021-22 సమయంలో 17 రాష్ట్రాలకు పిడిఆర్డి నిధులను కమిషన్ సిఫార్సు చేసింది.
2021-22 ఆర్థిక సంవత్సరానికి ప్రాప్తించే నిధులను పరిగణనలోకి తీసుకున్న తర్వాత రాష్ట్ర ఆదాయ వ్యయాల అంచనా మధ్య వ్యత్యాసం ఆధారంగా ఈ గ్రాంట్ మరియు గ్రాంట్ పరిమాణాన్ని స్వీకరించడానికి రాష్ట్రాల అర్హతను కమిషన్ నిర్ణయించింది.
పదిహేనవ ఆర్థిక సంఘం మొత్తం పోస్ట్ డెవల్యూషన్ రెవెన్యూ లోటు గ్రాంట్ని సిఫార్సు చేసింది. 2021-22 ఆర్థిక సంవత్సరంలో 17 రాష్ట్రాలకు రూ.1,18,452 కోట్లు. ఇందులో ఇప్పటివరకు రూ.49,355 కోట్లు  విడుదలయ్యాయి.
పదిహేనవ ఆర్థిక సంఘం ద్వారా పిడిఆర్డి మంజూరు కోసం సిఫార్సు అయిన రాష్ట్రాలు: ఆంధ్రప్రదేశ్, అస్సాం, హర్యానా, హిమాచల్ ప్రదేశ్, కర్ణాటక, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, తమిళనాడు, త్రిపుర, ఉత్తరాఖండ్ మరియు పశ్చిమ బెంగాల్ .
రాష్ట్రాల వారీగా విడుదలైన పోస్ట్ డెవల్యూషన్ రెవెన్యూ లోటు గ్రాంట్లు
|
|
వరుస సంఖ్య
|
|
రాష్ట్రం
|
|
జూలై 2021న విడుదలైన నిధులు


|
|
2021-22లో విడుదలైన మొత్తం నిధులు

|
||
|
ఆంధ్రప్రదేశ్
|
|
1438.08
|
|
7190.42
|
||
|
అస్సాం
|
|
531.33
|
|
2656.67
|
||
|
హర్యానా
|
|
11.00
|
|
55.00
|
||
|
హిమాచల్ ప్రదేశ్
|
|
854.08
|
|
4270.42
|
||
|
కర్ణాటక
|
|
135.92
|
|
679.58
|
||
|
కేరళ
|
|
1657.58
|
|
8287.92
|
||
|
మణిపూర్
|
|
210.33
|
|
1051.67
|
||
|
మేఘాలయ
|
|
106.58
|
|
532.92
|
||
|
మిజోరాం
|
|
149.17
|
|
745.83
|
||
|
నాగాలాండ్
|
|
379.75
|
|
1898.75
|
||
|
పంజాబ్
|
|
840.08
|
|
4200.42
|
||
|
రాజస్థాన్
|
|
823.17
|
|
4115.83
|
||
|
సిక్కిం
|
|
56.50
|
|
282.50
|
||
|
తమిళనాడు
|
|
183.67
|
|
918.33
|
||
|
త్రిపుర
|
|
378.83
|
|
1894.17
|
||
|
ఉత్తరాఖండ్
|
|
647.67
|
|
3238.33
|
||
|
పశ్చిమ బెంగాల్
|
|
1467.25
|
|
7336.25
|
|
|
|
మొత్తం
|
|
9,871.00
|
|
49,355.00
రహదారి రవాణా, హైవేల మంత్రిత్వ శాఖ
పశ్చిమబెంగాల్లోని సిలిగురిలో 1206 కోట్ల రూపాయల విలువగల 3 జాతీయ రహదారుల ప్రాజెక్టులకు శంకుస్థాపనలు, ప్రారంభోత్సవాలు చేసిన శ్రీ నితిన్ గడ్కరి
కేంద్ర రోడ్డురవాణా, రహదారుల శాఖ మంత్రి శ్రీ నితిన్ గడ్కరి పశ్చిమబెంగాల్ లోని సిలిగురిలో 1206 కోట్ల రూపాయల విలువగల 3 జాతీయ రహదారుల ప్రాజెక్టులకు ప్రారంభోత్సవాలు, శంకుస్థాపనలను చేశారు. పార్లమెంటు సభ్యులు శ్రీ రాజు బిస్త్, శ్రీ జయంత్ కుమార్ రాయ్, కేంద్ర , రాష్ట్ర ప్రభుత్వ అధికారుల సమక్షంలో ఈ ప్రారంభోత్సవాలు,శంకుస్థాపనలు చేశారు.. ఈసందర్భంగా జరిగిన కార్యక్రమంలో మాట్లాడుతూ శ్రీ గడ్కరి, ప్రారంభోత్సవం జరుపుకున్న ప్రాజెక్టులలో ఎన్హెచ్ 31 లోని 615.5 కిలోమీటర్ వద్ద  రెండు లైన్ల ఆర్.ఒ.బి లెవల్ క్రాసింగ్ స్థానంలో రోడ్డు నిర్మాణం కూడా ఉందన్నారు. ఎన్.హెచ్.31  వద్ద లెవల్ క్రాసింగ్ స్థానంలో ఆర్.ఓ.బి అంతర్జాతీయ అనుసంధానతకు అద్భుతంగా ఉపకరిస్తుందన్నారు. ఈ రోడ్డు పనుల వల్ల ప్రమాదాలు తగ్గుతాయని, మెరుగుపడిన భద్రతా ప్రమాణాలతో ప్రయాణ దూరం, సమయం ఆదాఅవుతాయని చెప్పారు.
ఈ ప్రాజెక్టుల అభివృద్ధితో పశ్చిమబెంగాల్లో, దేశ తూర్పు ప్రాంతంలో పారిశ్రామిక, ఆర్ధిక ప్రగతి జరుగుతుందని, వ్యవసాయరంగం చెప్పుకోదగిన ప్రగతికి ఇది దోహదపడుతుందని అన్నారు.
సిలిగురిలో ట్రాఫిక్ ఇబ్బందులకు చెల్లుచీటీ చెబుతూ సిలిగురి వద్ద ఎన్.హెచ్ 31 పై 4/6లేన్
నిర్మాణానికి శంకుస్థాపన చేశారు. ఈ లేన్కు ఇరువైపులా సర్వీసు రోడ్డును కూడా నిర్మిస్తారు. ఇది ఈశాన్య ప్రాంతం, నేపాల్, భూటాన్, బంగ్లాదేశ్ వంటి దేశాలతో అనుసంధానతను పెంపొందిస్తుంది.
వ్యవసాయ మంత్రిత్వ శాఖ
గత ఖరీఫ్లో సాగు విస్తీర్ణం 1066.06 ల.హె.తో పోలిస్తే, ప్రస్తుత ఖరీఫ్లో ఇప్పటివరకు 1116.88 ల.హె.కు చేరిన సాగు విస్తీర్ణం
కేంద్ర వ్యవసాయం, రైతు సంక్షేమ శాఖ, రాష్ట్ర ప్రభుత్వాలు కలిసి ప్రభుత్వ కార్యక్రమాలు, ముఖ్య పథకాల అమలుకు తీవ్రంగా కృషి చేశాయి. విత్తనాలు, పురుగుమందులు, ఎరువులు, యంత్రాలు, అప్పులు వంటివాటిని కేంద్ర ప్రభుత్వం రైతులకు సకాలంలో అందించడం వల్ల, లాక్డౌన్ సమయంలోనూ భారీ విస్తీర్ణంలో పంటల సాగుకు వీలైంది. సకాలంలో సాగు చర్యలు చేపట్టడం, సాంకేతికత అందిపుచ్చుకోవడం, ప్రభుత్వ పథకాలను రైతులు చక్కగా ఉపయోగించుకోవడం వల్ల ఇది సాధ్యమైంది. ఖరీఫ్లో సాగు విస్తీర్ణం పెరుగుదలపై ఇప్పటివరకు కరోనా ప్రభావం లేదు.
గత ఖరీఫ్లో మొత్తం సాగు విస్తీర్ణం 1066.06 లక్షల హెక్టార్లతో పోలిస్తే, ప్రస్తుత ఖరీఫ్లో ఇప్పటివరకు 1116.88 లక్షల హెక్టార్లలో రైతులు పంటలను సాగు చేస్తున్నారు. తుది లెక్కలు అక్టోబర్ 1వ తేదీన ఖరారు కావచ్చు.
వరి: ఈ ఏడాది 407.14 లక్షల హెక్టార్లలో వరి పండిస్తున్నారు. గతేడాది ఇదే కాలంలో 385.71 లక్షల హెక్టార్లలో సాగయింది.
విస్తీర్ణ వృద్ధి 5.56 శాతం.
పప్పుధాన్యాలు: ఈ ఏడాది 139.36 లక్షల హెక్టార్లలో పప్పుధాన్యాలు పండిస్తున్నారు. గతేడాది ఇదే కాలంలో 133.94 లక్షల హెక్టార్లలో సాగయింది. విస్తీర్ణ వృద్ధి 4.05 శాతం.
తృణధాన్యాలు: గతేడాది ఇదే సమయంలో సాగుచేసిన 180.35 లక్షల హెక్టార్లతో పోలిస్తే, ఈ ఏడాది 183.01 లక్షల హెక్టార్లలో తృణధాన్యాలు పండిస్తున్నారు. విస్తీర్ణ వృద్ధి 1.47 శాతం.
నూనె గింజలు: గతేడాది ఇదే సమయంలో సాగుచేసిన 179.63 లక్షల హెక్టార్లతో పోలిస్తే, ఈ ఏడాది 197.18 లక్షల హెక్టార్లలో నూనె గింజలు పండిస్తున్నారు. విస్తీర్ణ వృద్ధి 9.77 శాతం.
చెరకు: ఈ ఏడాది 52.84 లక్షల హెక్టార్లలో చెరకు పండిస్తుండగా, గతేడాది ఇదే సమయంలో ఇది 51.89 లక్షల హెక్టార్లుగా ఉంది. విస్తీర్ణ వృద్ధి 1.83 శాతం.
పత్తి: పత్తిని ఈ ఏడాది 130.37 లక్షల హెక్టార్లలో సాగు చేస్తున్నారు. గతేడాది ఇదే కాలంలో ఈ విస్తీర్ణం 127.67 లక్షల హెక్టార్లు. విస్తీర్ణ వృద్ధి 2.11 శాతం.
జనపనార&గోగునార: ఈ ఖరీఫ్లో 6.98 లక్షల హెక్టార్లలో ఇవి సాగవుతున్నాయి. గత ఖరీఫ్లో ఇది 6.86 లక్షల హెక్టార్లు. విస్తీర్ణ వృద్ధి 1.78 శాతం.
ఆరోగ్య, కుటుంబ సంక్షేమ మంత్రిత్వ శాఖ
121.06 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 73.58 లక్షలకు పైగా డోసులు నిర్వహణ
98.34 శాతానికి చేరిన రికవరీ రేటు
గత 24 గంటల్లో 8,318 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,07,019
వారపు పాజిటివిటీ రేటు  గత 13 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 73,58,017 డోసులతో కలిపి, 121.06 కోట్ల డోసులను  టీకా కార్యక్రమం అధిగమించింది. 1,25,40,268 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,83,214
|
|
రెండో డోసు
|
|
94,56,495
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,77,861
|
|
రెండో డోసు
|
|
1,64,25,235
|
|
18-44 ఏళ్ల వారు
|
|
మొదటి డోసు
|
|
45,23,76,181
|
|
రెండో డోసు
|
|
21,14,88,084
|
|
45-59 ఏళ్ల వారు
|
|
మొదటి డోసు
|
|
18,32,04,822
|
|
రెండో డోసు
|
|
11,69,47,688
|
|
60 ఏళ్లు పైబడినవారు
|
|
మొదటి డోసు
|
|
11,47,36,087
|
|
రెండో డోసు
|
|
7,72,62,595
|
|
మొత్తం
|
|
1,21,06,58,262
గత 24 గంటల్లో 10,967 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,39,88,797 కు పెరిగింది.
దేశవ్యాప్త రికవరీ రేటు 98.34 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 153వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,318 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,07,019 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,69,354 పరీక్షలు చేశారు. దేశవ్యాప్తంగా ఇప్పటివరకు 63.82 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.88 శాతంగా ఉంది. గత 13 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.86 శాతంగా ఉంది. రోజువారీ పాజిటివిటీ రేటు గత 54 రోజులుగా 2 శాతం కంటే తక్కువగా, 89 రోజులుగా 3 శాతం కంటే తక్కువగా నమోదవుతోంది.
పెట్రోలియం- సహజ వాయువుల మంత్రిత్వ శాఖ
అంతర్జాతీయ ఆర్థిక కార్యకలాపాలకు వేదికగా అవతరించేందుకు ఒడిషా ప్రత్యేక శైలిలో సంసిద్ధంగా ఉందని చార్టర్డ్ అకౌంటెంట్ల బృందంతో ధర్మేంద్ర ప్రధాన్
ఐసిఎఐ రూర్కేలా, సంబల్పూర్, ఝార్సుగూడ శాఖ విఎస్ెం సిరీస్లో భాగంగా నిర్వహిస్తున్న నిర్వహిస్తున్న సిఎః లెర్నింగ్, అన్ లెర్నింగ్ అండ్ రీలెర్నింగ్ అన్న అంశంపై వెబినార్ను ఉద్దేశించి సోమవారం పెట్రోలియం, సహజవాయువు, స్టీల్ శాఖ మంత్రి ధర్మేంద్ర ప్రదాన్ ప్రసంగించారు.
అంతర్జాతీయ ఆర్థిక కార్యకలాపాలకు వేదికగా అవతరించేందుకు ఒడిషా ప్రత్యేక శైలిలో సంసిద్ధంగా ఉందని ఈ సందర్భంగా మాట్లాడుతూ మంత్రి ప్రధాన్ చెప్పారు. సుసంపన్నమైన ఖనిజ వనరులు, జనాభా , మార్కెట్ వాటాతో అంతర్జాతీయ మార్కెట్లో అందుబాటులోకి రానున్న అవకాశాలను ఉపయోగించుకునేందుకు ఒడిషా ప్రత్యేక శైలిలో సిద్ధంగా ఉందన్నారు. దేశం కోవిడ్-19 సంక్షోభం నుంచి మెల్లగా బయిటపడుతూ, సంక్షోభానంతర దశలోకి నిదానంగా ప్రవేశిస్తోందన్నారు. గత మూడు నెలలో అన్ని ప్రధాన ఆర్థిక సూచీలన్నీ కోలుకుంటున్న భారీ సంకేతాలను ఇస్తున్నాయని తెలిపారు. అది విద్యుత్ వినియోగం, చమురు, సహజ వాయువుల వినియోగం, జిఎస్టీ వసూలు- అన్నీ కూడా చురుకుగా కోలుకుంటున్న చిత్రాన్ని అందిస్తున్నాయన్నారు.
తూర్పు ప్రాంత అభివృద్ది దార్శనికత గురించి మాట్లాడుతూ, గౌరవనీయ ప్రధానమంత్రి నరేంద్ర మోడీ, తూర్పు భారత అభివృద్ధికి ముందెన్నడూ లేనంత ప్రాధాన్యతను ఇచ్చారని, మిషన్ పూర్వోదయ నుంచి ఒడిషా ప్రత్యేకంగా లాభపడేందుకు సిద్ధంగా ఉందన్నారు. మనం అంతర్జాతీయ సరఫరా లంకెతో సమగ్రం అయ్యేందుకు కలిసి పని చేయాలన్నారు.
ఒడిషాకున్న బలాలను నొక్కి చెప్తూ, ఒడిషాలో సుసంపన్నైన వ్యవసాయం ఉంది. ఒడిషాలో పర్యాటకానికి మంచి అవకాశాలున్నాయి. విద్య అన్నది ఒడిషా ప్రజల అంతర్గత బలం. జాతీయ స్థాయిలో పేరు ప్రతిష్ఠలు కలిగిన అనేక సంస్థలు ఉన్నాయి. సాంకేతిక నూతన అవకాశాలను కల్పిస్తోంది, ఒడిషా ప్రత్యేక స్థానంలో ఉన్నందున, ఒడిషాలోనే ఉంటూ ప్రపంచంలో ఎక్కడైనా పని చేయవచ్చని ఆయన అన్నారు
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలకు, కేంద్రపాలితప్రాంతాలకు ఇప్పటిదాకా 22 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.84 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 22 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 20,17,59,768 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.84 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 11 లక్షలకు పైగా  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
రసాయనాలు, ఎరువుల మంత్రిత్వ శాఖ
మెదక్ లో త్వరలో సిపెట్ కేంద్రం ఏర్పాటు –సదానంద గౌడ
సిపెట్-చర్లపల్లి లో నూతనం గా నిర్మించిన బాలుర వసతిగృహాన్ని ప్రారంభించిన కేంద్ర మంత్రి
మెదక్ లో సిపెట్  నూతన కేంద్రం రానున్నట్లు కేంద్ర రసాయన, ఎరువుల శాఖ మంత్రి శ్రీ డి.వి. సదానంద గౌడ ప్రకటించారు. రూ . 58.32 కోట్ల వ్యయంతో ఏర్పాటయ్యే ఈ సంస్థ వ్యయాన్ని కేంద్ర, రాష్ట్ర ప్రభుత్వాలు 50:50 నిష్పత్తితో భరిస్తాయి. ఈ సంస్థ ఏర్పాటుకు భూ సేకరణ జరిగినట్లు మంత్రి తెలిపారు . ఈ కేంద్రం అండర్ గ్రాడ్యుయేట్, గ్రాడ్యూయేట్ , పోస్ట్ గ్రాడ్యుయేట్ మరియు పిహెచ్ డి కోర్సులను అందిస్తుందని మంత్రి తెలిపారు.
సిపెట్- చర్లపల్లి వద్ద నూతనంగా నిర్మించిన బాలుర వసతిగృహాన్ని ఈ రోజు కేంద్ర మంత్రి ప్రారంభించారు.ఈ సందర్భంగా మంత్రి మాట్లాడుతూ రూ. 22 కోట్ల వ్యయంతో నిర్మించిన ఈ వసతిగృహంలో 145 గదులు ఉన్నాయని, 450 మంది విద్యార్థులు ఉండే సామర్థ్యం కలిగివుందని అన్నారు. దీని వల్ల పాలిమర్ టెక్నాలజీలో విద్యను అభ్యసించే విద్యార్థులను తీసుకునే అవకాశం ఎక్కువగా ఉంటుందని ఆయన అన్నారు.
సింగిల్ యూజ్ ప్లాస్టిక్ నిషేధంపై ప్రభావాన్ని అధ్యయనం చేయడానికి నిపుణుల కమిటీని ఏర్పాటు చేసినట్లు శ్రీ సదానంద గౌడ తెలిపారు. అక్టోబర్ 2 లోగా ఈ కమిటీ తన నివేదికను సమర్పిస్తుందని మంత్రి చెప్పారు. సింగిల్ యూజ్ ప్లాస్టిక్ల వాడకాన్ని తగ్గించుకోవాలని ప్రధాని ఇచ్చిన పిలుపును ప్రస్తావిస్తూ, అటువంటి ప్లాస్టిక్ పర్యావరణానికి ముప్పుగా పరిణమిస్తుందని , ఎందుకంటే అవి ప్రతిచోటా చెత్తకుప్పలుగా ఉండి సరిగా రీసైకిల్ చేయబడవు అని మంత్రి అన్నారు . ప్లాస్టిక్ను మానవ జీవితంలోని ప్రతి రంగాలలోనూ, ప్యాకేజింగ్, ఆటోమొబైల్స్, వ్యవసాయం, మెడిసిన్ వంటి అనేక ఆర్థిక రంగాలలోనూ ఉపయోగిస్తున్నారు. ఈ పరిశ్రమలో 4 మిలియన్ల మంది ఉద్యోగులున్నారని ఆయన అన్నారు.
భారతదేశంలో ప్రతిరోజూ సుమారు 26,000 టన్నుల ప్లాస్టిక్ వ్యర్థాలు ఉత్పత్తి అవుతున్నాయని మంత్రి తెలియజేశారు. ప్లాస్టిక్లను రీసైక్లింగ్ చేయడానికి నూతన మరియు సమర్థవంతమైన సాంకేతిక పరిజ్ఞానాన్ని అభివృద్ధి చేయడానికి పరిశోధన, అభివృద్ధి కార్యక్రమాలను చేపట్టాలని సిపెట్కు ఆయన సూచించారు.
రసాయనాలు మరియు ఎరువుల శాఖ, సిపెట్ ద్వారా 80 ప్రదేశాలలో సామూహిక శుభ్రత డ్రైవ్, అవగాహన కార్యక్రమాలను నిర్వహిస్తున్నట్లు, పిల్లల కోసం పోటీలు నిర్వహించడం, ఎగ్జిబిషన్లు నిర్వహించడం, రీసైక్లింగ్ , చెత్త పారవేయడంపై వీడియోలను ప్రదర్శించడం, పిల్లలతో ర్యాలీలు, మరియు శ్రమ్దాన్ వంటివి నిర్వహిస్తున్నట్లు మంత్రి చెప్పారు. గాంధీ జయంతి సందర్భంగా అక్టోబర్ 2 న రోడ్లపై ప్లాస్టిక్ పదార్థాలను చెత్త బుట్టలో వేయాలని ఆయన ప్రజలను కోరారు.
సిపెట్: సిఎస్టిఎస్ హైదరాబాద్, పాలిమర్ సైన్స్ అండ్ టెక్నాలజీలో డిప్లొమా, పిజి డిప్లొమా కోర్సులు ఎంటర్ప్రెన్యూర్షిప్ డెవలప్మెంట్. ఇనిస్టిట్యూట్ ఆఫ్ ఇండియా మరియు ఇతర రాష్ట్ర మరియు కేంద్ర ప్రభుత్వ సంస్థలచే స్పాన్సర్ చేయబడిన వివిధ నైపుణ్య అభివృద్ధి కార్యక్రమాలను నిర్వహిస్తుంది. డిజైన్, టూలింగ్ మరియు అచ్చు తయారీ, ఆటోమొబైల్స్, ఏరోస్పేస్, అగ్రికల్చర్, కన్స్ట్రక్షన్, డిఫెన్స్, ఐటి, ప్యాకేజింగ్ మరియు టెలిట్రోనిక్స్ వంటి ముఖ్య రంగాలకు ప్లాస్టిక్ ప్రాసెసింగ్ వంటి రంగాలలో సాంకేతిక సేవలను సిపెట్ అందిస్తుంది.
శ్రీ ఎ రేవంత్ రెడ్డి, మల్కాజ్గిరి పార్లమెంట్ సభ్యులు , శ్రీ బి. రామమోహన్, మేయర్, హైదరాబాద్, శ్రీ బి. సుభాష్ రెడ్డి, శాసన సభ్యులు, ఉప్పల్, శ్రీ ప్రభాకర్, మాజీ శాసన సభ్యులు, భారత ప్రభుత్వ జాయింట్ సెక్రటరీ శ్రీ కాశీనాథ్ ఝా ఈ కార్యక్రమం లో పాల్గొన్నారు.
(Visitor Counter : 22
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 99.12 కోట్ల డోసులను అందించారు.
గత 24 గంటల్లో 14,623 కొత్త కేసులు నమోదయ్యాయి.
రికవరీ రేటు 98.15% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 19,446 మంది కోలుకున్నారు. దీంతో, కోలుకున్నవారి మొత్తం సంఖ్య 3,34,78,247 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.52% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,78,098. ఇది 229 రోజుల కనిష్ట స్థాయి.
వారపు పాజిటివిటీ రేటు  గత 117 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 51 రోజులుగా 3% కన్నా తక్కువగా ఉంది.
ఇప్పటివరకు 59.44 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
శేఖ్ నవాఫ్ అల్- అహ్మద్ అల్- జాబేర్ అల్ సబాహ్ గారికి అభినందనలు తెలిపిన ప్రధాన మంత్రి
ద స్టేట్ ఆఫ్ కువైత్ అమీర్ గా పదవీబాధ్యతలు స్వీకరించిన శేఖ్ నవాఫ్ అల్- అహ్మద్ అల్- జాబేర్ అల్ - సబాహ్ గారికి ప్రధాన మంత్రి శ్రీ నరేంద్ర మోదీ అభినందనలు తెలిపారు. క్రౌన్ ప్రిన్స్ గా బాధ్యతలు స్వీకరించిన శేఖ్ మిశాల్ అల్- అహ్మద్ అల్- జాబేర్ అల్ - సబాహ్ గారికి కూడా ప్రధాన మంత్రి అభినందనలు తెలిపారు.
‘‘ద స్టేట్ ఆఫ్ కువైత్ అమీర్ గా పదవీబాధ్యతలు స్వీకరించిన శేఖ్ నవాఫ్ అల్- అహ్మద్ అల్- జాబేర్ అల్ - సబాహ్ గారికి ఇవే అభినందనలూ, శుభాకాంక్షలూను. క్రౌన్ ప్రిన్స్ గా బాధ్యతలు స్వీకరించిన శేఖ్ మిశాల్ అల్- అహ్మద్ అల్- జాబేర్ అల్ - సబాహ్ గారికి కూడా నా అభినందనలు తెలియజేస్తున్నాను.
వారి నాయకత్వం లో ద స్టేట్ ఆఫ్ కువైత్ ప్రపంచం లో ఓ ముఖ్యమైన పాత్ర ను పోషించడాన్ని కొనసాగిస్తుందనే నమ్మకం, అలాగే భారత్- కువైత్ మైత్రి కూడా మరింత దృఢం అవుతుందనే నమ్మకం నాకుంది’’ అని ప్రధాన మంత్రి అన్నారు.
మంత్రిమండలి
కేంద్రీయ జాబితా లోని ఇతర వెనుకబడిన తరగతుల లో ఉప- వర్గీకరణ అంశాన్ని పరిశీలించడం కోసం రాజ్యాంగ 340వ అధికరణం ప్రకారం ఏర్పాటు చేసిన సంఘం పదవీకాలాన్ని పొడిగించడానికి ఆమోదం తెలిపిన మంత్రివర్గం
కేంద్రీయ జాబితా లోని ఇతర వెనుకబడిన తరగతుల  లో ఉప- వర్గీకరణ అంశాన్ని పరిశీలించడం కోసం రాజ్యాంగం 340వ అధికరణం ప్రకారం ఏర్పాటు చేసిన సంఘం పదవీకాలాన్ని ఆరు నెలల పాటు అంటే 2021 జులై 31 ని మించి 2022 జనవరి 31 వరకు పొడిగించేందుకు మాన్య ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన కేంద్ర మంత్రివర్గం ఆమోదాన్ని తెలిపింది. ఈ సంఘం పదవీకాలాన్ని పొడిగించడం ఇప్పటికి ఇది పదకొండో సారి.
ప్రయోజనాలు
పరిశీలన పరం గా చూసినప్పుడు ప్రతిపాదిత పదవీ కాలం విస్తరణ కు తోడు ఉల్లేఖన నిబంధనల లో అదనం గా చేర్చిన అంశం ఈ ‘‘సంఘాని కి’’ వివిధ వర్గాల ను సంప్రదించిన అనంతరం ఒబిసి ల ఉప- వర్గీకరణ అంశం పై ఒక సంపూర్ణ నివేదిక ను సమర్పించేందుకు వీలు ను కల్పిస్తాయి.
అమలు కు సంబంధించిన షెడ్యూలు:
‘‘సంఘం’’ పదవీ కాలాన్ని 2021 జులై 31వ తేదీ దాటిన తరువాత 6 నెలల పాటు, 2022 జనవరి 31 వరకు పొడిగించడాని కి సంబంధించిన ఉత్తర్వు ను రాష్ట్రపతి ఆమోదం లభించిన అనంతరం అధికారికం గా ప్రకటించడం జరుగుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మొదటి ఎం.కే భాన్ ఫెలోషిప్-యంగ్ రీసెర్చర్ ఫెలోషిప్ ప్రోగ్రామ్ , ఫలితాలు వెల్లడి
డిపార్ట్మెంట్ ఆఫ్ బయోటెక్నాలజీ , సైన్స్ అండ్ టెక్నాలజీ మంత్రిత్వ శాఖ మొదటి ఎం.కే భాన్ ఫెలోషిప్-యంగ్ రీసెర్చర్ ఫెలోషిప్ ప్రోగ్రాం  ఫలితాలను నేడు ప్రకటించింది. డిబిటి కి చెందిన ప్రముఖ శాస్త్రవేత్త మరియు మాజీ కార్యదర్శి ఎం.కే భాన్ గౌరవార్థం ఈ ప్రోగ్రాం ని ఏర్పాటు చేశారు.
ఈ ఫెలోషిప్ కోసం డిబిటి ఈప్రామిస్ పోర్టల్ ద్వారా మొత్తం 358 దరఖాస్తులు స్వీకరించగా, అందులో 50 మంది పరిశోధకులు ఎంపికయ్యారు.
35 సంవత్సరాల కంటే తక్కువ వయస్సు ఉన్న ప్రకాశవంతమైన యువ పరిశోధకులు పిహెచ్డి తర్వాత దేశంలో తమ పరిశోధనలను కొనసాగించడానికి ప్రోత్సహించే లక్ష్యంతో డిపార్ట్మెంట్ ఎమ్కె భాన్ ఫెలోషిప్-యంగ్ రీసెర్చర్ ఫెలోషిప్ ప్రోగ్రామ్  ను లైఫ్ సైన్సెస్/ బయోటెక్నాలజీ/ అనుబంధ ప్రాంతాలలో ఏ బ్రాంచ్ లలో అయినా సరే, ఏర్పాటు చేసింది.
ఈ పథకం యువ పోస్ట్-డాక్టోరల్ ఫెలోస్కు మూడు సంవత్సరాల పాటు స్వతంత్ర పరిశోధన గ్రాంట్ను అందిస్తుంది, వారు భవిష్యత్తులో నాయకులుగా ఎదగడానికి, జాతీయ అవసరాలకు సంబంధించిన అంశాలపై దృష్టి సారించి అత్యాధునిక పరిశోధనలను చేపట్టేందుకు వీలు కల్పిస్తుంది. ఈ ఫెలోషిప్ కింద నెలకు రూ .75,000 వేతనం ఇస్తారు; అత్యాధునిక పరిశోధన / ఆకస్మిక గ్రాంట్తో పాటు అత్యాధునిక పరిశోధన చేయడానికి. ఈ ఫెలోషిప్ డిబిటి- అటానమస్ ఇనిస్టిట్యూట్లకు అర్హమైనది.
ఈ సందర్భంగా డిబిటి కార్యదర్శి డాక్టర్ రేణుస్వరూప్ మాట్లాడుతూ, "భారతదేశంలో తమ పరిశోధనలను నిర్వహించడానికి యువతలో ఉన్న ఉత్సాహాన్ని చూడటం మాకు చాలా ఆనందాన్ని ఇస్తుంది. ఈ యువ పరిశోధకులు డిబిటి మాజీ కార్యదర్శి డాక్టర్ ఎమ్కె భాన్కు నివాళి. , యువ భవిష్యత్తు నాయకులను నిరంతరం ప్రోత్సహించి, మార్గనిర్దేశం చేసిన వారు. ఎంపికైన అభ్యర్థులకు నా హృదయపూర్వక అభినందనలు తెలియజేస్తున్నాను" అని అన్నారు.
ఫలితాలు తెలుసుకోడానికి ఈ లింక్ క్లిక్ చేయండి:
https://dbtindia.gov.in/latest-announcement/mk-bhan-young-researcher-fellowship-program-2020-21-results
ఆర్థిక మంత్రిత్వ శాఖ
కర్ణాటకలో ఆదాయపు పన్ను విభాగం సోదాలు
వివిధ స్థిరాస్తి సంస్థలతో ఉమ్మడి అభివృద్ధి ఒప్పందాలు  చేసుకుని, భారీగా లాభాలు సంపాదించి, వాటికి లెక్కలు చెప్పని కొందరు వ్యక్తుల నివాసాల్లో ఆదాయపు పన్ను విభాగం తనిఖీలు నిర్వహించింది. 20.10.2022, 02.11.2022 తేదీల్లో సోదాలు, స్వాధీనాలు జరిగాయి. బెంగళూరు, ముంబై, గోవాలోని 50కి పైగా ప్రదేశాల్లో సోదాలు జరిగాయి.
భౌతిక పత్రాలు, డిజిటల్ రూపంలో నేర నిర్ధరణ సాక్ష్యాలను తనిఖీల సమయంలో అధికారులు గుర్తించి, స్వాధీనం చేసుకున్నారు. విక్రయ ఒప్పందాలు, అభివృద్ధి ఒప్పందాలు, ఆక్యుపెన్సీ సర్టిఫికెట్లకు  సంబంధించిన ఆధారాలను స్వాధీనం చేసుకున్నారు. జేడీఏల ద్వారా వివిధ అభివృద్ధి సంస్థలకు భూమిని బదిలీ చేయడం వల్ల వచ్చిన మూలధన లాభాలను, అధికారులు ఓసీలు జారీ చేసిన తర్వాత కూడా భూ యజమానులు వెల్లడించలేదని ఈ సాక్ష్యాల్లో వెల్లడైంది.
భూమి కొనుగోలు మొత్తం, ఇతర ఖర్చులను కృత్రిమంగా పెంచడం ద్వారా మూలధన లాభాలను తగ్గించి చూపడం, బదిలీ చేసిన భూమికి సంబంధించిన పూర్తి విలువను వెల్లడించకపోవడం వంటి సంఘటనలు అనేక సందర్భాల్లో జరుగుతున్నాయి. మూలధన లాభాలు ఆర్జించినా కూడా కొంతమంది భూ యజమానులు ఆదాయ పన్ను పత్రాలను కూడా దాఖలు చేయట్లేదని వెల్లడైంది. అధికారుల విచారణ ఎదుర్కొన్నప్పుడు సంబంధిత మదింపుదారులు తమ తప్పులను అంగీకరించారు. ఆర్జించిన మూలధన లాభాలను వెల్లడించడానికి, పన్నులు చెల్లించడానికి అంగీకరించారు.
లెక్కల్లో చూపని రూ.1300 కోట్ల ఆదాయాన్ని ఇప్పటివరకు జరిపిన సోదాల్లో ఆదాయ పన్ను అధికారులు గుర్తించారు. ఇంకా, అక్రమంగా దాచిన రూ.24 కోట్లకు పైగా విలువైన నగదు, బంగారు ఆభరణాలను కూడా స్వాధీనం చేసుకున్నారు.
సేకరించిన సాక్ష్యాల మీద విచారణలు కొనసాగుతున్నాయి.
ప్రధాన మంత్రి కార్యాలయం
థామస్ కప్ ను గెలిచిన భారతదేశ బాడ్మింటన్ జట్టు కు అభినందనలు తెలిపిన ప్రధాన మంత్రి
థామస్ కప్ ను గెలిచినందుకు భారతదేశ బాడ్ మింటన్ జట్టు ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘ భారతదేశ బాడ్ మింటన్ జట్టు చరిత్ర ను సృష్టించింది! థామస్ కప్ ను భారతదేశం గెలుచుకోవడం తో యావత్తు దేశ ప్రజానీకం ఉప్పొంగిపోతోంది. మన ఈ కార్యసాధక జట్టు కు ఇవే అభినందనలు, మరి వారు వారి భావి ప్రయాసల లో కూడాను రాణించాలంటూ వారికి శుభాకాంక్షలను వ్యక్తం చేస్తున్నాను. ఈ గెలుపు ఎదుగుతున్న క్రీడాకారులు ఎందరికో ప్రేరణ ను అందించగలుగుతుంది.’’ అని పేర్కొన్నారు.